
RAPORT

asupra propunerii legislative pentru completarea alin. (1) al art. 7 din Ordonanţa de urgenţă a Guvernului nr. 125/2006 pentru aprobarea schemelor de plăţi directe şi plăţi naţionale directe complementare, care se acordă în agricultură începând cu anul 2007, şi pentru modificarea art. 2 din Legea nr.36/1991 privind societăţile agricole şi alte forme de asociere în agricultură 
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond, cu propunerea legislativă pentru completarea alin. (1) al art. 7 din Ordonanţa de urgenţă a Guvernului nr. 125/2006 pentru aprobarea schemelor de plăţi directe şi plăţi naţionale directe complementare, care se acordă în agricultură începând cu anul 2007, şi pentru modificarea art. 2 din Legea nr.36/1991 privind societăţile agricole şi alte forme de asociere în agricultură, transmisă cu adresa nr. Pl.x 455 din 11 noiembrie 2013 şi înregistrată sub nr.4c-4/496/11.11.2013.
La întocmirea raportului, Comisia a avut în vedere avizul favorabil al Consiliului Legislativ nr. 520/11.06.2013 şi punctul de vedere negativ al Guvernului.
Propunerea legislativă are ca obiect de reglementare modificarea alin. (4) al art.8 din Ordonanţa de urgenţă a Guvernului nr. 125/2006 pentru aprobarea schemelor de plăţi directe şi plăţi naţionale directe complementare, care se acordă în agricultură începând cu anul 2007, şi pentru modificarea art. 2 din Legea nr.36/1991 privind societăţile agricole şi alte forme de asociere în agricultură, aprobată cu modificări şi completări prin Legea nr. 139/2007, cu modificările ulterioare, în sensul că, una dintre condiţiile de eligibilitate va fi folosirea pentru semănat a seminţelor certificate.
 Propunerea legislativă a fost respinsă  de Senat în şedinţa din 6 noiembrie 2013.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Valentin Olimpiu Şoneriu, secretar de stat în Ministerul Agriculturii şi Dezvoltării Rurale.
La lucrările comisiei, din data de 11 februarie 2014, au fost prezenţi 36 de deputaţi, din totalul de 37 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de voturi, respingerea propunerii legislative, din următorul motiv:
- adoptarea măsurii propuse fără obţinerea autorizării prealabile a Comisiei Europene încalcă dispoziţiile art. 132 alin. (7) din Regulamentul (CE) nr. 73/2009.
În raport de obiectul şi conţinutul reglementării, propunerea legislativă face parte din categoria legilor ordinare.
Propunerea legislativă, conform dispoziţiilor art. 76 alin. 2 din Constituţia României, republicată şi ale art. 92 alin. 9, pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

PREŞEDINTE,                               

 SECRETAR,
Nini SĂPUNARU
                 


Costel ŞOPTICĂ
Consilier Anton Păştinaru
Consilier Olimpia Bocşe

